CELEX: 32021R1406
Language: hu
Date: 2021-08-26 00:00:00
Title: A Bizottság (EU) 2021/1406 végrehajtási rendelete (2021. augusztus 26.) az (EU) 2020/761 végrehajtási rendeletben előírt, a baromfihúsra vonatkozó egyes behozatali vámkontingensekre alkalmazandó származási igazolási szabályoktól való eltérésről, valamint az (EU) 2020/761 végrehajtási rendeletnek az USA-ba irányuló kiviteli engedélyekhez rendelkezésre álló sajtmennyiségek tekintetében történő módosításáról

2021.8.27.   
               
               
                  HU
               
               
                  Az Európai Unió Hivatalos Lapja
               
               
                  L 303/4
               
            
         A BIZOTTSÁG (EU) 2021/1406 VÉGREHAJTÁSI RENDELETE
         (2021. augusztus 26.)
         az (EU) 2020/761 végrehajtási rendeletben előírt, a baromfihúsra vonatkozó egyes behozatali vámkontingensekre alkalmazandó származási igazolási szabályoktól való eltérésről, valamint az (EU) 2020/761 végrehajtási rendeletnek az USA-ba irányuló kiviteli engedélyekhez rendelkezésre álló sajtmennyiségek tekintetében történő módosításáról
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikkére, valamint 223. cikke (3) bekezdésére,
         tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (2) és különösen annak 66. cikke (4) bekezdésére,
         tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre (3) és különösen annak 9. cikke első bekezdésének a)–d) pontjára és 16. cikke (1) bekezdésére,
         mivel:
         
                     (1)
                  
                  
                     Az (EU) 2020/761 bizottsági végrehajtási rendelet (4) megállapítja a behozatali és kiviteli engedélyek rendszere alá tartozó mezőgazdasági termékek behozatali és kiviteli vámkontingenseinek kezelésére vonatkozó szabályokat, valamint különös szabályokat ír elő.
                  
               
                     (2)
                  
                  
                     Az (EU) 2021/760 bizottsági végrehajtási rendelet (5) a 09.4410, 09.4411 és 09.4420 rendelésszámú (baromfihús) vámkontingensekre alkalmazandó szabályok tekintetében módosította az (EU) 2020/761 végrehajtási rendelet XII. mellékletét. Az új szabályok előírják, hogy a gazdasági szereplőknek az (EU) 2015/2447 bizottsági rendelet (6) 57., 58. és 59. cikkével összhangban igazolniuk kell a szabad forgalomba bocsátásra szánt áruk származását.
                  
               
                     (3)
                  
                  
                     Ez a követelmény 2021. június 1-jétől, az (EU) 2021/760 végrehajtási rendelet hatálybalépését követő első engedélykérelmezési időszak megnyitásának napjától alkalmazandó.
                  
               
                     (4)
                  
                  
                     Tekintettel azokra a nehézségekre, amelyekkel a harmadik országok hatóságai szembesültek az új szabályoknak megfelelő származási bizonyítványok kiállítása során, egyes gazdasági szereplők nem tudták benyújtani a szükséges okmányokat a vámhatóságnál, és az árukat nem lehetett szabad forgalomba bocsátani az Európai Unióban.
                  
               
                     (5)
                  
                  
                     Az áruk vámkezelés szintjén történő zökkenőmentes áramlásának biztosítása érdekében az új szabályoktól bizonyos ideig el kell térni, amennyiben egyes harmadik országok vagy gazdasági szereplők nem tudják bizonyítani az áruk származását az (EU) 2015/2447 rendelet 57., 58. és 59. cikkével összhangban.
                  
               
                     (6)
                  
                  
                     Az eltérést az (EU) 2021/760 végrehajtási rendelet 1. cikke alkalmazásának kezdőnapjától kell alkalmazni, mely cikk módosította az (EU) 2020/761 végrehajtási rendelet XII. mellékletét.
                  
               
                     (7)
                  
                  
                     Az (EU) 2020/761 végrehajtási rendelet XIV.5. mellékletének (tej és tejtermékek) B1. része meghatározza az Amerikai Egyesült Államok által megnyitott kiviteli kontingenseket, megadva azokat a mennyiségeket, amelyeket az uniós gazdasági szereplők e kontingensek keretében exportálhatnak az USA-ba.
                  
               
                     (8)
                  
                  
                     2021. július 6-án az Egyesült Államok közzétette az Egyesült Államok hivatalos nyilvántartásában (7) a sajtra vonatkozó behozatali vámkontingenseknek az Egyesült Királyság Európai Unióból való kilépését követően kiigazított új mennyiségeit. Ezért a 2021. szeptember 1-jén kezdődő engedélykérelmezési időszak előtt módosítani kell az (EU) 2020/761 végrehajtási rendelet XIV.5. mellékletének B1. részében szereplő vámkontingensekre vonatkozó mennyiségeket.
                  
               
                     (9)
                  
                  
                     Az (EU) 2020/761 végrehajtási rendeletet ezért ennek megfelelően módosítani kell.
                  
               
                     (10)
                  
                  
                     mivel sürgősen végre kell hajtani az (EU) 2020/761 végrehajtási rendelettől való eltérést és a rendelet módosítását, e rendeletnek az Európai Unió Hivatalos Lapjában való kihirdetése napján hatályba kell lépnie.
                  
               
                     (11)
                  
                  
                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            Eltérés az (EU) 2020/761 végrehajtási rendelettől
            Az (EU) 2020/761 végrehajtási rendelet XII. mellékletében a 09.4410, 09.4411 és 09.4420 rendelésszámú vámkontingensek tekintetében megállapított, a szabad forgalomba bocsátáshoz szükséges származási igazolásra vonatkozó szabálytól eltérve a vámhatóságok a termékek származásának igazolásához bármilyen alternatív bizonyítékot kérhetnek, amennyiben a gazdasági szereplők a 2021. június 1. és december 31. közötti időszakban nem tudják bemutatni az (EU) 2015/2447 rendelet 57., 58. és 59. cikkében említett származási bizonyítványt.
         
         
            2. cikk
            Az (EU) 2020/761 végrehajtási rendelet módosítása
            Az (EU) 2020/761 rendelet XIV.5. mellékletében a B1. részben szereplő táblázat helyébe az e rendelet mellékletében szereplő táblázat lép.
         
         
            3. cikk
            
               
                  Hatálybalépés és alkalmazás
               
            
            Ez a rendelet az Európai Unió Hivatalos Lapjában való kihirdetésének napján lép hatályba.
            Az 1. cikket 2021. június 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. augusztus 26-án.
            
               
                  a Bizottság részéről
               
               
                  az elnök
               
               
                  Ursula VON DER LEYEN
            
         
         
            (1)  HL L 347., 2013.12.20., 671. o.
         
         
            (2)  HL L 347., 2013.12.20., 549. o.
         
         
            (3)  HL L 150., 2014.5.20., 1. o.
         
         
            (4)  A Bizottság (EU) 2020/761 végrehajtási rendelete (2019. december 17.) az 1306/2013/EU, az 1308/2013/EU és az 510/2014/EU európai parlamenti és tanácsi rendeletnek az engedélyhez kötött vámkontingensek kezelési rendszere tekintetében történő alkalmazására vonatkozó szabályok megállapításáról (HL L 185., 2020.6.12., 24. o.).
         
            (5)  A Bizottság (EU) 2021/760 végrehajtási rendelete (2021. május 7.) az (EU) 2020/761 és az (EU) 2020/1988 végrehajtási rendelet egyes engedélyhez kötött vámkontingensek kezelési rendszere tekintetében történő módosításáról és az (EU) 2020/991 végrehajtási rendelet hatályon kívül helyezéséről (HL L 162., 2021.5.10., 25. o.).
         
            (6)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).
         
            (7)  https://www.federalregister.gov/public-inspection/2021-14344/modification-of-united-states-tariff-rate-quotas-and-the-harmonized-tariff-schedule.
      
      
         
            MELLÉKLET
            
               
                           „A termékcsoport megjelölése az USA harmonizált tarifajegyzékének 4. árucsoportjához tartozó kiegészítő megjegyzések szerint
                        
                        
                           A kontingens azonosítója
                        
                        
                           Rendelkezésre álló éves mennyiség
                        
                     
                           A termékcsoport száma
                        
                        
                           A termékcsoport leírása
                        
                        
                            
                        
                        
                           kg
                        
                     
                           (1)
                        
                        
                           (2)
                        
                        
                           (3)
                        
                        
                           (4)
                        
                     
                           16
                        
                        
                           Not specifically provided for (NSPF) (Külön meg nem határozott)
                        
                        
                           16-Tokió
                        
                        
                           835 712 
                        
                     
                           16-Uruguay
                        
                        
                           3 168 597 
                        
                     
                           17
                        
                        
                           Blue Mould (kék penészes)
                        
                        
                           17-Uruguay
                        
                        
                           347 095 
                        
                     
                           18
                        
                        
                           Cheddar
                        
                        
                           18-Uruguay
                        
                        
                           333 480 
                        
                     
                           20
                        
                        
                           Edami/Gouda
                        
                        
                           20-Uruguay
                        
                        
                           1 100 000 
                        
                     
                           21
                        
                        
                           Italian type (olasz típusú)
                        
                        
                           21-Uruguay
                        
                        
                           2 025 000 
                        
                     
                           22
                        
                        
                           Swiss or Emmenthaler cheese other than with eye formation (erjedési lyukak nélküli svájci vagy emmentáli sajt)
                        
                        
                           22-Tokió
                        
                        
                           393 006 
                        
                     
                           22-Uruguay
                        
                        
                           380 000 
                        
                     
                           25
                        
                        
                           Swiss or Emmenthaler cheese with eye formation (svájci vagy emmentáli sajt erjedési lyukakkal)
                        
                        
                           25-Tokió
                        
                        
                           4 003 172 
                        
                     
                           25-Uruguay
                        
                        
                           2 420 000 ”